rejauldu/bengali-wikipedia huggingface dataset:
জগত্তারিণী পদক () বাংলা ভাষা ও সাহিত্যে বিশেষ অবদানের স্বীকৃতি হিসাবে কলকাতা বিশ্ববিদ্যালয় দুই বছর পর পর প্রদান করে থাকে। এটি 'Special Endowment Medal' তথা বিশেষ মর্যাদা সম্পন্ন পুরস্কার হিসাবে চিহ্নিত।   ইতিহাস  বাঙালি শিক্ষাবিদ, গণিতজ্ঞ ও আইনবিদ ব্যারিস্টার স্যার আশুতোষ মুখোপাধ্যায় কলকাতা বিশ্ববিদ্যালয়ের প্রথম ভারতীয় ও প্রবাদপ্রতিম ভাইস-চ্যান্সেলর ছিলেন। তিনি  বিশ্ববিদ্যালয়ে একাডেমিক ঐতিহ্য বজায় রেখে  জাতীয়তাবাদমূলক কার্যকলাপে সংস্কার চেয়েছিলেন।  যখন তিনি দ্বিতীয় বারের জন্য উপাচার্য পদে বৃত হন, তখন ১৯ শে এপ্রিল ১৯২১ তারিখে ৩০০০ টাকার সরকারি ঋণপত্র কলকাতা বিশ্ববিদ্যালয়কে দান করেন তার মা 'জগত্তারিণী দেবী'র নামে এক সম্মাননা প্রবর্তনের জন্য। কলকাতা বিশ্ববিদ্যালয়ের সিন্ডিকেটের সিদ্ধান্ত অনুসারে আশুতোষ মুখোপাধ্যায়, চুণীলাল বসু, অমূল্যচরণ বিদ্যাভূষণ, দীনেশচন্দ্র সেন এবং বি সি মজুমদারকে নিয়ে পাঁচ সদস্যের একটি  কমিটি গঠিত হয়। কমিটির সিদ্ধান্ত অনুসারে  সেই বৎসরেই  কলকাতা বিশ্ববিদ্যালয় প্রথম ' জগত্তারিণী পদক'  সাহিত্যে নোবেলজয়ী কবি রবীন্দ্রনাথ ঠাকুরকে প্রদান করে। সেই অর্থে বাংলা সাহিত্যে 'জগত্তারিণী পদক' প্রাপ্তি পরবর্তী প্রাপকদের কাছে - অত্যন্ত সম্মানের। বিগত বছরগুলিতে শরৎচন্দ্র চট্টোপাধ্যায়, প্রমথ চৌধুরী, কাজী নজরুল ইসলাম,তারাশঙ্কর বন্দ্যোপাধ্যায়, মানকুমারী বসু,কুমুদরঞ্জন মল্লিক ,সন্দীপন চট্টোপাধ্যায় আনিসুজ্জামান সহ বাংলা সাহিত্যের বিভিন্ন প্রথিতযশা লেখক এই পদক লাভ করেছেন।  পদক প্রাপক সাহিত্যিকগণ   সাল  প্রাপকের নাম ১৯২১  রবীন্দ্রনাথ ঠাকুর ১৯২৩ শরৎচন্দ্র চট্টোপাধ্যায় ১৯২৫ অমৃতলাল বসু ১৯২৭ স্বর্ণকুমারী দেবী ১৯২৯ কামিনী রায় ১৯৩১  দীনেশচন্দ্র সেন ১৯৩৫ অনুরূপা দেবী১৯৩৯  রাজশেখর বসু১৯৪০  হীরেন্দ্রনাথ দত্ত১৯৪১  প্রমথ চৌধুরী ১৯৪১  মানকুমারী বসু১৯৪৩  নিরুপমা দেবী১৯৪৫  কাজী নজরুল ইসলাম১৯৫১  করুণানিধান বন্দ্যোপাধ্যায়১৯৫৩  কালিদাস রায়১৯৫৫  উপেন্দ্রনাথ গঙ্গোপাধ্যায়১৯৫৭  যোগেশচন্দ্র রায় বিদ্যানিধি১৯৫৯  তারাশঙ্কর বন্দ্যোপাধ্যায়১৯৬৭  বলাইচাঁদ মুখোপাধ্যায়  -   কুমুদরঞ্জন মল্লিক   - সুবোধ ঘোষ১৯৭৫  অচিন্ত্যকুমার সেনগুপ্ত ১৯৭৯  অন্নদাশঙ্কর রায়১৯৮৩  প্রমথনাথ বিশী১৯৮৭  রমাপদ চৌধুরী১৯৯৩  নেপাল মজুমদার১৯৯৩  আশাপূর্ণা দেবী১৯৯৯  অম্লান দত্ত২০১২  অমলেন্দু বন্দ্যোপাধ্যায়২০১৮  আনিসুজ্জামান  তথ্যসূত্র  বিষয়শ্রেণী:বাংলা সাহিত্য পুরস্কার বিষয়শ্রেণী:কলকাতা বিশ্ববিদ্যালয়
ঢালচর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন। এটি মেঘনা নদীর মোহনায় অবস্থিত সর্বশেষ দ্বীপ যেখানে মানুষের বসতি রয়েছে।   আয়তন ও অবস্থান  ঢালচর ইউনিয়নের আয়তন ৫,১৮২ একর। এটি চরফ্যাশন উপজেলার সর্ব-দক্ষিণের ইউনিয়ন। এটি একটি দ্বীপ যার তিন পাশে মেঘনা নদী এবং এক পাশে বঙ্গোপসাগর। ঢালচরের  দক্ষিণে বঙ্গোপসাগর, পশ্চিম-উত্তরে চর কুকরী মুকরী, পূর্বে নতুন ঢালচর।http://dalcharup.bhola.gov.bd/  node/1093493/এক-নজরে-ঢালচর-ইউনিয়ন   প্রশাসনিক কাঠামো  ঢালচর ইউনিয়ন চরফ্যাশন উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ঢালচর ইউনিয়নের মোট জনসংখ্যা ৭,৪৩৬ জন। এর মধ্যে পুরুষ ৩,৯১৫ জন এবং মহিলা ৩,৫২১ জন। মোট পরিবার ১,৪৩৮টি।   শিক্ষা  ২০১১ সালের আদমশুমারি অনুযায়ী ঢালচর ইউনিয়নের সাক্ষরতার হার ৪৪.৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি সরকারি প্রাথমিক বিদ্যালয় রয়েছে।   অর্থনীতি  ঢালচর ইউনিয়নের লোকদের প্রধান পেশাগুলোর মধ্যে রয়েছে মৎস্য শিকার, কৃষি ও পশু পালন। এ ইউনিয়ন থেকে শুটকি মাছ এবং ইলিশ সহ অন্যান্য মাছ রপ্তানি হয়। ভোলা জেলা থেকে ঢাকা সহ সারা বাংলাদেশে যে ইলিশ মাছ রপ্তানি করা হয় তার এক তৃতীয়াংশ আসে ঢালচর মাছের আড়ৎ থেকে। http://www.thedailystar.net/country/hilsa-abundance-1280842   দর্শনীয় স্থান   উপকূলীয় সবুজ বেষ্টনী  তারুয়া সমুদ্র সৈকত   সমস্যা  গত ২০ বছর ধরে দ্বীপটির পূর্ব দিক থেকে ভেঙ্গে যাচ্ছে। আয়তন দিনদিন কমে যাচ্ছে, হুমকির মুখে পর্যটন ও বসতি।http://bm.thereport24.com/article/37893/index.html   পুলিশ তদন্ত কেন্দ্র  দ্বীপজেলা ভোলার চরফ্যাশন উপজেলার সাগরবক্ষের ঢালচরে স্থায়ী পুলিশ কেন্দ্র রয়েছে। স্বরাষ্ট্র মন্ত্রণালয় স্মারক নং-৬১১, তাং ২৬/০৮/২০১৩ইং-এর আলোকে কেন্দ্র অনুমোদনের প্রজ্ঞাপন জারি হয়। ভোলা-৪ আসনের সাংসদ আব্দুল্লাহ আল ইসলাম জ্যাকব এর চেষ্টায় দুটি পুলিশ তদন্ত কেন্দ্র অনুমোদন পায় তার মধ্যে একটি এটি। ১৪ সেপ্টেম্বর তৎকালীন স্বরাষ্ট্রমন্ত্রী ড. মহিউদ্দীন খান আলমগীর উদ্বোধন করেন। এলাকার জনগণের নিরাপত্তা ও নৌডাকাতি রোধে ওই পুলিশ তদন্ত কেন্দ্র উল্লেখযোগ্য ভূমিকা পালন করবে বলে আশা করা হচ্ছে। http://www.prothomalo.com/bangladesh/article/44147/ঢালচর-ও-কুকরি-মুকরিতে-দুটি-পুলিশ-কেন্দ্র   আরও দেখুন   চরফ্যাশন উপজেলা  দক্ষিণ আইচা থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন
এর্ডশ–বোরওয়েইন ধ্রুবক একটি গুরুত্বপূর্ণ গাণিতিক ধ্রুবক। পল এর্ডশ এবং পিটার বোরওয়েইন এই দুই গণিতবিদের নামানুসারে এই গাণিতিক ধ্রুবকটির নামকরণ করা হয়। এটি মার্সেন সংখ্যার ব্যস্তানুপাতের যোগফল।  সংজ্ঞা অনুসারে এই গাণিতিক ধ্রুবকটিকে নিম্নরূপে লেখা হয়:    https://oeis.org/A065442   সমতুল্য ফর্ম  প্রমাণ করে পাওয়া গিয়েছে যে, নিম্নলিখিত ফর্মগুলি এর্ডশ–বোরওয়েইন ধ্রুবকের সমতুল্য ফর্ম:              যেখানে σ0( n ) = d ( n ) হলো গুণনীয়ক ফাংশন যেটি একটি গুণক ফাংশন যা n সংখ্যার ধনাত্মক ভাজকের সংখ্যার সমান। এই যোগফলের সমতা প্রমাণ করার সময় মনে রাখতে হবে যে এগুলি সবই ল্যাম্বার্ট সিরিজ বা ক্রমের রূপ নেয়।   অমূলদ ধর্ম  ১৯৪৮ সালে এর্ডশ দেখিয়েছিলেন যে গাণিতিক ধ্রুবক E একটি অমূলদ সংখ্যা। পরে পিটার বোরওয়েইন এর একটি বিকল্প প্রমাণও প্রদান করেন।  এই গাণিতিক ধ্রুবকটির অমূলদ ধর্ম থাকা সত্ত্বেও এর্ডশ–বোরওয়েইন ধ্রুবকের সাহায্যে বাইনারি সংখ্যাগণন বা দ্বিমিক সংখ্যাপদ্ধতিতে দক্ষতার সাথে গণনার কাজ করা যেতে পারে।   প্রয়োগ  এর্ডশ–বোরওয়েইন ধ্রুবকটি হিপ সর্ট অ্যালগরিদমের গড় বিশ্লেষণের সময় পাওয়া যায়। সেখানে এটি আইটেমগুলির একটি সাজানো না হওয়া অর্থাৎ অগোছালো সারিকে একটি হিপে রূপান্তর করার জন্য চলমান সময়ের ধ্রুবক ফ্যাক্টরকে নিয়ন্ত্রণ করে। . কম্পিউটার বিজ্ঞানে হিপসর্ট হলো একটি তুলনা ভিত্তিক বাছাইকরণ অ্যালগরিদম।   তথ্যসূত্র    বহিঃসংযোগ     বিষয়শ্রেণী:অমূলদ সংখ্যা বিষয়শ্রেণী:গাণিতিক ধ্রুবক
খড়গপুর রেলওয়ে বিভাগ  হল ভারতীয় রেল-এর অন্তন্তর্গত দক্ষিণ পূর্ব রেলপথের চারটি রেল বিভাগের একটি। এই রেল বিভাগটি ১৪ এপ্রিল ১৯৫২ সালে গঠিত হয়েছিল এবং এর সদর দফতর ভারতের পশ্চিমবঙ্গ রাজ্যের  খড়গপুরে অবস্থিত। আদ্রা রেলওয়ে বিভাগ, চক্রধর রেলওয়ে বিভাগ এবং রাঁচি রেল বিভাগের অন্য তিনটি রেল বিভাগ রয়েছে দক্ষিণ-পূর্ব রেল জোনের অধীনে, হাওড়া, কলকাতা সদর দফতর। রেল স্টেশনোর তালিকা ও শহর ওই তালিকায় স্টেশন ও তার সম্পর্কে তথ্য।   স্টেশনের ক্যাটাগরি  স্টেশনের সংখ্যা স্টেশনের নাম এ-১ ১ খড়গপুর রেলওয়ে স্টেশন এ ৩ বালাশ্বোর,  দীঘা, শালিমার বি - - সিশহরতলির রেল স্টেশন - - ডি - - ই - - এফহল্ট স্টেশন - - মোট - -  তথ্যসূত্র  বিষয়শ্রেণী:ভারতীয় রেল বিষয়শ্রেণী:১৯৫২-এ পশ্চিমবঙ্গে প্রতিষ্ঠিত বিষয়শ্রেণী:খড়গপুরের পরিবহন বিষয়শ্রেণী:খড়গপুর রেলওয়ে বিভাগ
ফ্রেডেরিক (ফ্রেডি) হ্যারেল একজন লন্ডন-ভিত্তিক ফ্যাশন ব্লগার এবং শি আনলিশড-এর কনফিডেন্স ওয়ার্কশপের হোস্ট৷  তিনি ২০১৫ সাল পর্যন্ত এএসওএস -এর জন্য ব্যক্তিগত স্টাইলিস্ট হিসেবে কাজ করেন।  ২০১৭ সালে, তিনি বিগ হেয়ার নো কেয়ার নামে তার নিজস্ব নৈতিক আফ্রো হেয়ার এক্সটেনশনের ব্র্যান্ড চালু করেন। যুক্তরাজ্যে অবস্থিত, ব্র্যান্ডটি মার্কিন যুক্তরাষ্ট্রে ৩০% বাজারের অধিকারী।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ব্রিটিশ ফ্যাশন সাংবাদিক
মুহাম্মদ ইসহাক (১৯০১-১৯৬৯) উত্তর প্রদেশের মজঃফরনগর শহরে জন্মগ্রহণ করেন। Urdu Authors: Date List maintained by National Council for the Promotion of Urdu  তিনি একজন কাসিদা, মসনভী, রুবাই, নাজম এবং গজল লেখক ছিলেন। তিনি মুজাফফরনগরে তার জীবন অতিবাহিত করেন যেখানে তিনি ফার্সি এবং আরবি অধ্যয়ন করেন এবং পরে স্থানীয় ইসলামিয়া ইন্টার কলেজে এই ভাষাগুলি শেখান। তিনি সীমাব আকবরাবাদীর শিষ্য ছিলেন। সালসাবিল এবং কাউসার ও তাসনিম নামে তার দুটি কবিতার (প্রধানত গজল) সংকলন প্রকাশিত হয়েছে। Kamala Nasīma, Urdū Sāhitya Kośa (Vāṇī Prakāśana, 1988), pages 33 and 34 https://books.google.com/books?isbn=817055134X   তথ্যসূত্র   বিষয়শ্রেণী:২০শ শতাব্দীর ভারতীয় কবি বিষয়শ্রেণী:১৯৬৯-এ মৃত্যু বিষয়শ্রেণী:১৯০১-এ জন্ম বিষয়শ্রেণী:মুসলিম কবি বিষয়শ্রেণী:ভারতের উর্দু কবি বিষয়শ্রেণী:উত্তরপ্রদেশের কবি বিষয়শ্রেণী:মজঃফরনগরের ব্যক্তি
thumb|300px|right|সিমতিয়ের দু পের লাশেজের একাংশ সিমতিয়ের দু পের লাশেজ ( "পিতা লাশেজের গোরস্থান") ফ্রান্সের অন্যতম বৃহত্তম সমাধিস্থল। এটি প্যারিসে অবস্থিত। ১১৮ একর জুড়ে এর অবস্থান। সম্রাট নেপোলিয়ন ১৮০৪ সালে এটি স্থাপন করেন।   বহিঃসংযোগ   স্যাটেলাইট থেকে সিমতিয়ের দু পের লাশেজ এর দৃশ্য  (গুগল ম্যাপ)  সমাধিস্থলের ছবির একটি ইন্টারনেট-সংগ্রহ  বিষয়শ্রেণী:প্যারিসের দর্শনীয় স্থান
স্যার অ্যান্টনি জেমস লেগেট  (জন্ম: ২৬ শে মার্চ ১৯৩৮) ১৯৮৩ সাল থেকে উর্বানা-চ্যাম্পেইনে ইলিনয় বিশ্ববিদ্যালয়ের বিশ্ববিদ্যালয়ের পদার্থবিজ্ঞানের অধ্যাপক ছিলেন। লেগেট নিম্ন তাপমাত্রার পদার্থবিজ্ঞান বা ক্রায়োজেনিক্স তত্ত্বের বিশ্বনেতা হিসাবে ব্যাপকভাবে স্বীকৃত এবং তার এ অগ্রণী কাজের জন্য ২০০৩ সালের পদার্থবিজ্ঞানে নোবেল পুরস্কার দ্বারা সম্মানিত হন। তিনি সাধারণ এবং অতিমাত্রায় হিলিয়াম তরল এবং দৃঢ়ভাবে মিলিত সুপারফ্লুয়েডগুলির তাত্ত্বিক বোঝার আকার দিয়েছেন। কোয়ান্টাম মেকানিক্সের ভিত্তি পরীক্ষা করার জন্য তিনি ম্যাক্রোস্কোপিক ডিস্পেটিভ সিস্টেমের কোয়ানটাম ফিজিক্স এবং কনডেন্সড সিস্টেমের ব্যবহারের জন্য গবেষণার দিকনির্দেশনা রেখেছিলেন।"The Problems of Physics – A conversation with Tony Leggett" , Ideas Roadshow, 2013   শৈশব ও শিক্ষাজীবন  লেগেট দক্ষিণ লন্ডনের কেম্বারওয়েলে জন্মগ্রহণ করেন এবং ক্যাথলিক হিসবে বেড়ে উঠেন। তার বাবার পূর্বপুরুষরা হ্যাম্পশায়ারের একটি ছোট্ট গ্রামে গ্রাম্য মুচি ছিল; লেগেটের দাদা এই ঐতিহ্যকে ভেঙে সবজিওয়ালা হয়ে উঠেন; তার বাবা কীভাবে লন্ডনের কভেন্ট গার্ডেনের বাজারে শাকসবজি বেচাকেনা করতেন তা লেগেটর কাছে বর্ণনা করতেন। তার নানা-নানি ছিলো আইরিশ বংশোদ্ভূত; তার বাবা ব্রিটেনে চলে এসেছিলেন এবং চাথামের নৌ ডকইয়ার্ডে ক্লার্কের কাজ করতেন। আশিবছর বেঁচে থাকা তার মাতামহী দিদিমাকে বারো বছর বয়সে গৃহকর্মীতে নিযুক্ত করা হয়েছিল। অবশেষে তিনি তার দাদাকে বিয়ে করেছিলেন এবং একটি বড় পরিবার গড়ে তোলেন। তারপরে ষাট বছর বয়সে তিনি কন্যা এবং জামাইয়ের সাথে যোগ দিতে অস্ট্রেলিয়ায় চলে যান এবং শেষ বছর তারা যুক্তরাজ্যে ফিরে আসেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:ইংরেজ নোবেল বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ব্রিটিশ নোবেল বিজয়ী বিষয়শ্রেণী:ইংরেজ পদার্থবিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির সভ্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:ম্যাক্সওয়েল পদক ও পুরস্কার প্রাপক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:সাসেক্স বিশ্ববিদ্যালয়ের শিক্ষায়তনিক
সাপলেজা বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন। এ ইউনিয়নের মোট ওয়ার্ড ৯ টি । বাদুরতলী এর একটি ওয়ার্ড ।   আয়তন  শাপলেজা ইউনিয়নের আয়তন ১১,৯০২ একর।   প্রশাসনিক কাঠামো  শাপলেজা ইউনিয়ন মঠবাড়িয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।  সাবেক চেয়ারম্যান : জাহাঙ্গির হোসেন সেলিম জমাদ্দার   জনসংখ্যার উপাত্ত  ২০১১ সালের আদমশুমারি অনুযায়ী শাপলেজা ইউনিয়নের মোট জনসংখ্যা ৩২,৪৬৯ জন। এর মধ্যে পুরুষ ১৫,৯৮৮ জন এবং মহিলা ১৬,৪৮১ জন। মোট পরিবার ৭,৪৬৮টি।   শিক্ষা  ২০১১ সালের আদমশুমারি অনুযায়ী শাপলেজা ইউনিয়নের সাক্ষরতার হার ৬২.৩%।  ইউনিয়নটিতে বেশ কয়েকটি প্রখ্যাত বিদ্যালয় রয়েছে । সাপলেজা মডেল হাই স্কুল দক্ষিণ বাংলার একটি প্রখ্যাত বিদ্যালয় ।   এ ইউনিয়নে একটি মহাবিদ্যালয় রয়েছে ।   বাজার সমূহ  শাপলেজা বাজার, বাবুরহাট, হাজিগঞ্জ বাজার, ফরাজির হাট, বান্ধবপাড়া বাজার, নীলপুর বাজার, বলেশ্বর বাজার   আরও দেখুন   মঠবাড়িয়া উপজেলা  মঠবাড়িয়া থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:মঠবাড়িয়া উপজেলার ইউনিয়ন
উবায়দুল্লাহ ইবনে আব্দুল্লাহ হাদীস বর্ণনাকারী ছিলেন। তিনি ইবনে আব্বাসের কাছ থেকে শুনে কলম এবং কাগজের ঘটনাটি পুনরায় প্রকাশ করেতেন। Niall Christie: The Book of the Jihad of'Ali Ibn Tabir al Sulami (d. 1106), 2015, p.415, , LOC BP182 .S845 2015   আরও দেখুন    ইসলাম   তথ্যসূত্র    বহিঃসংযোগ    http://www.sacred-texts.com/isl/bukhari/bh1/bh1_114.htm  বিষয়শ্রেণী:সাহাবা বিষয়শ্রেণী:হাদিস বর্ণনাকারী তাবেয়ী
মাজা রস আন্দ্রেস সালভাদর (জন্ম: ৫ই অক্টোবর, ১৯৮৮) হলেন একজন ফিলিপিনো গায়িকা, অভিনেত্রী, নৃত্যশিল্পী, মডেল এবং প্রযোজক। তিনি সকলের কাছে এই প্রজন্মের সেরা অভিনেত্রী হিসেবে পরিচিত। তিনি বর্তমানে এবিএস-সিবিএনের স্টার ম্যাজিকের পরিচালনায় আছেন এবং তাকে "নৃত্য রাজকুমারী" হিসাবে গণ্য করা হয়। ২০১১ সালে, সালভাদর "থেমার" নামক একটি চলচ্চিত্রে নাম ভূমিকা অভিনয় করেন এবং চলচ্চিত্রটি প্রযোজনা করেন; এটি তাকে গাউড উরিন পুরস্কার এবং শ্রেষ্ঠ অভিনেত্রীর জন্য ফিল্ম অ্যাকাডেমি অফ ফিলিপাইনস অ্যাওয়ার্ডস জয়লাভ করতে সাহায্য করে। ২০১৭ সালে, তিনি বর্তমান সময়ের জনপ্রিয় টেলিভিশন অনুষ্ঠান ওয়াইল্ডফ্লাওয়ারে "লিলি ক্রুজ" ও "আইভি আগুয়াস" চরিত্রে অভিনয় করার জন্য অধিক পরিচিতি লাভ করেন।  ক্যারিয়ার প্রারম্ভিক জীবন মাজা সালভাদর "দ্য বাজ" দ্বারা আবিষ্কৃত হন, সেখানে তার পিতার সাথে তার সাক্ষাতের দৃশ্য দেখানো হয়েছিল।  মাজা সালভাদর অনুষ্ঠান ব্যবসার মাধ্যমে তার কর্মজীবন শুরু করেন। তিনি জনপ্রিয় টেলিভিশন অনুষ্ঠান, "ইট মাইট বি ইউ" (২০০৩–২০০৪)-এ একটি ছোট চরিত্রে অভিনয় করেন, উক্ত টিভি সিরিজে জন লয়েড ক্রুজ এবং বে অ্যালানোর মতো অভিনেতাদের সাথে তিনি অভিনয় করার সুযোগ পেয়েছিলেন। এই সিরিজটি মাজা সালভাদরকে সেরা নবাগত মহিলা টিভি ব্যক্তিত্বের পুরস্কারের জন্য মনোনীত হতে সাহায্য করেছিল। "ইট মাইট বি ইউ"-এর পরে, মাজা সালভাদর এএসএপি (রকমারী অনুষ্ঠান) (২০০৩–বর্তমান)-এ হওয়া হাজির হয়েছিলেন। এরপর তিনি অন্যান্য যুবক অভিনেতাদের সাথে (যেমন: রাইকর ক্রুজ, জন ওয়েন সাস এবং হিরো এঞ্জেলস) অভিনয় করেছিলেন। অতঃপর তিনি অনিয়ন্ত্রিত কিশোরী টেলিভিশন সিরিজ "এনগিনিজি" (২০০৪–২০০৬)-এ অভিনয় করেছেন। মাজা সালভাদর, ক্রুজ, সিয়াস এবং এঞ্জেলস মিলে এই সিরিজের উপস্থাপনার কাজটি সম্পন্ন করেছিলেন।  তারপর তিনি আরেকটি কিশোর-ভিত্তিক টেলিভিশন সিরিজের জন্য সহ-অভিনেতা রেইভার ক্রুজ এবং জন ওয়েন সাসের সাথে পুনরায় যোগদান করেন। মাজা সালভাদর "স্পিরিটস" (২০০৪–২০০৫)-এর অংশ হয়েছিলেন, যেখানে তিনি "গাবীর"-এর ভূমিকাটিতে অভিনয় করেছিলেন। উক্ত চরিত্রটি ছিল একটি ওভারহাইকার বাচ্চা, যার সাথে দেখা করতে সবাই পছন্দ করে। মাজা সালভাদর "মালালা মো কায়া" নামক একটি নাটকীয় ধারাবাহিকের বেশ কয়েকটি পর্বে অভিনয় করেন এবং "রেঞ্জলো" (২০০৬) নামে একটি পর্বের জন্য অভিনেত্রী হিসেবে সেরা একক পারফরমেন্স পুরস্কারের জন্য মনোনয়ন লাভ করেন। ২০০৬ সালে, মাজা সালভাদর হিরো বিষয়ক চলচ্চিত্র "সুকোব"-এ অভিনয় করেন; এর জন্য সেরা অভিনেত্রী মতো পুরস্কারের জন্য তিনি মনোনীত হন এবং বেশ কয়েকটি পুরস্কার জয়লাভ করেন। এই চলচ্চিত্রটি সর্বকালের সবচেয়ে ভয়ঙ্কর ফিলিপিনো চলচ্চিত্রগুলোর মধ্যে একটি হয়ে উঠে। এতে অভিনেত্রী ক্রিস এ্যুইনো এবং ক্লৌডেন ব্যার্তটো শীর্ষস্থানীয় চরিত্রে অভিনয় করেছেন।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:ফিলিপিনো শিশু অভিনেত্রী বিষয়শ্রেণী:ফিলিপিনো গায়িকা বিষয়শ্রেণী:ফিলিপিনো অভিনেত্রী বিষয়শ্রেণী:ফিলিপিনো চলচ্চিত্র অভিনেত্রী বিষয়শ্রেণী:ফিলিপিনো টেলিভিশন অভিনেত্রী বিষয়শ্রেণী:ইলোকানোর ব্যক্তিত্ব বিষয়শ্রেণী:সালভাদর পরিবার বিষয়শ্রেণী:কাগায়ানের ব্যক্তিত্ব বিষয়শ্রেণী:স্টার ম্যাজিক বিষয়শ্রেণী:স্টার ম্যাজিক দল ১১ বিষয়শ্রেণী:এবিএস-সিবিএনের ব্যক্তিত্ব বিষয়শ্রেণী:ফার ইস্টার্ন ইউনিভার্সিটির প্রাক্তন শিক্ষার্থী
সাইয়ন সু্ইজারল্যান্ডের সায়ন জেলার মূল শহর। ২০১৫ সালের ডিসেম্বর পর্যন্ত এই শহরের মূল জনসংখ্যা গণনা করা হয় ৩৩,৫৩২।  জানুয়ারী ১৭, ১৯৬৮ সালে ব্রামোইস পৌরসভা সাইয়ন পৌরসভার সাথে একীভূত হয়ে যায়।Nomenklaturen – Amtliches Gemeindeverzeichnis der Schweiz   accessed 9 February 2013 জানুয়ারী ১, ২০১৩ সালে সালিনস পৌরসভা সাইয়ন পৌরসভার সাথে একীভূত হয়ে যায়। সাইয়ন তার পুরানো শহরের জন্য বিখ্যাত। তথ্যসূত্র  বিষয়শ্রেণী:সুইজারল্যান্ড বিষয়শ্রেণী:সুইজারল্যান্ডের শহর
200px|thumb|ঘড়ীর কাটার দিকে উপরের বাঁদিকের পড়া: ডিভাইন প্লাজা মল, নেডফি হাউজ, মোনাল প্লাজা,  অনিল প্লাজা ডাউনটাউন গুয়াহাটি, পাহাড় থেকে রাতের দৃশ্য, গুয়াহাটিতে কুঁয়লী, গনেশগুড়ি উরণীয়া সেতু, ডিটি টাওয়ার্স  গুয়াহাটি আসাম-এর একটি মহানগর। একে প্রাচীনকালে "প্রাগজ্যোতিষপুর" নামে পরিচিত ছিল। এটি উত্তর-পূর্ব ভারত-এর বৃহত্তম মেট্রোপলিটান এলাকা এবং কলকাতা, পাটনার পরে পূর্ব ভারতের তৃতীয় বৃহৎ নগর। একে উত্তর-পূর্ব ভারতের 'প্রবেশদ্বার' বলাও হয়। প্রাচীন প্রাগজ্যোতিষপুর ছিল কামরূপ রাজ্য-এর রাজধানী। বর্তমানেও এখানে অনেক পুরানো মঠ-মন্দির দেখতে পাওয়া যায়। কামাখ্যা মন্দির, উমানন্দ মন্দির, নবগ্রহ মন্দির, শুক্রেশ্বর মন্দির, বশিষ্ঠ মন্দির, দৌল গোবিন্দ মন্দির ইত্যাদি এগুলির মধ্যে অন্যতম।  ধর্মীয় স্থান কামাখ্যা মন্দির thumb|130px|left|কামাখ্যা মন্দির, গুয়াহাটি কামাখ্যা মন্দির হিন্দু ধর্ম-এর এক প্রাচীন মন্দির। গোটা ভারতে ব্যাপ্ত হয়ে থাকা মোট ৫১টি দেবীপীঠের মধ্যের অন্যতম গুরুত্বপূর্ণ পীঠ এই কামাখ্যা মন্দির। নীলাচল পাহাড়ে অবস্থিত কামাখ্যা দেবীর এই মন্দিরকেই আসামের সবচেয়ে প্রসিদ্ধ এবং প্রভাবশালী মন্দির বলে ভাবা হয়। অতি প্রাচীন কাল থেকেই আসামের ইতিহাসের রাজনৈতিক এবং ধার্মিক দুই দিক দিয়ে শক্তি উপাসনার কেন্দ্রস্থল কামাখ্যা অতিশয় গুরুত্বপূর্ণ প্রভাব বিস্তার করে আসছে।  বশিষ্ঠ আশ্রম শুক্রেশ্বর মন্দির  উমানন্দ মন্দির নবগ্রহ মন্দির  দৌল গোবিন্দ মন্দির  প্রাকৃতিক দীপের বিল thumb|right|130px|দীপের বিল গুয়াহাটি মহানগরীর দক্ষিণ পশ্চিম দিকে অবস্থিত এক বিস্তৃত জলাভূমি। এটি পৌরাণিক কামপীঠের অন্তর্গত ছিল। ২০০২ সালের নভেম্বর মাসে দীপের বিলকে উত্তর-পূর্বাঞ্চল-এর একমাত্র রামচর অঞ্চল বলে ঘোষণা করা হয়। এ ছাড়াও, বার্ড লাইফ ইন্টারন্যাশনাল  (Bird Life International)-এ দীপের বিলকে অতি গুরুত্বপূর্ণ পক্ষী সংরক্ষিত এলাকা (Important Bired Area) বলে চিহ্নিত করেছে।  দীঘলীপুখুরী  অন্যান্য শ্রীমন্ত শংকরদেব কলাক্ষেত্র thumb|right|130px|শ্রীমন্ত শংকরদেব কলাক্ষেত্র গুয়াহাটি-এর পাঞ্জাবাড়িতে অবস্থিত এক সাংস্কৃতিক ভবন। এটি পর্যটকদের জন্য এক মূল আকর্ষণের কেন্দ্রবিন্দু। এই ভবনের নাম পণ্ডিত মহাপুরুষ শ্রীমন্ত শংকরদেব-এর নামে রাখা হয়েছে। প্রায় ১৪ একর আয়তন জুড়ে থাকা এই সাংস্কৃতিক ভবন ১৯৮৮ সালের ২ ফেব্রুয়ারিতে প্রতিষ্ঠিত হয়েছিল। অসমীয়া সংস্কৃতি-এর প্রতীকসমূহের এটি এক অন্যতম কেন্দ্রস্থল। আসামের সঙ্গীত জগতের অন্যতম প্রসিদ্ধ এবং পুরোধা ব্যক্তি ভূপেন হাজারিকাদেবের এক সংগ্রহালয়ও এখানে স্থাপন করা হয়েছে।  জ্যোতি চিত্রবন জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান সমগ্র উত্তর-পূর্ব ভারত-এর একমাত্র চলচ্চিত্র স্টুডিও। পূর্বে এই প্রতিষ্ঠানটি জ্যোতি চিত্রবন বলে পরিচিত ছিল। গুয়াহাটি-এর কাহিলীপারাতে অবস্থিত এই স্টুডিওর নামকরণ করা হয়েছিল প্রথম অসমীয়া চলচ্চিত্র নির্মাতা জ্যোতিপ্রসাদ আগরওয়ালার স্মৃতিতে। ১৯৬৮ সালে জ্যোতি চিত্রবন ফিল্ম স্টুডিও নামে এই স্টুডিওর স্থাপন করা হয়েছিল। ১৯৯৯ সালে জ্যোতি চিত্রবনকে প্রতিষ্ঠানিক ভাবে 'জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান' বলে অভিহিত করে চলচ্চিত্র এবং দূরদর্শনের সংশ্লিষ্ট বিষয়ের শিক্ষা প্রদানের অনুষ্ঠান হিসাবে গড়ে তোলা হয়েছে। আসাম এবং উত্তর পূর্বাঞ্চলে এটি চলচ্চিত্র এবং দূরদর্শন বিষয়ক প্রশিক্ষণের একমাত্র শিক্ষা প্রতিষ্ঠান।  একোল্যান্ড গুয়াহাটি তারকাগৃহ গুয়াহাটি চিড়িয়াখানা আসাম রাজ্যিক সংগ্রহালয়  তথ্যসূত্র  বিষয়শ্রেণী:আসামের দর্শনীয় স্থান
thumb|উইকিপিডিয়া লল ক্যাট লল () বা এলওএল হলো laugh out loud অথবা '"lots of laugh"'-এর সংক্ষিপ্ত রূপ।Ann Hewings, Martin Hewings, Grammar and Context, An advanced Resource Book, Routledge Applied Linguistics, 2005, Jimmi Harrigan, Robert Rosenthal, Methods in Nonverbal Behavior Research, Oxford University Press, 2005,  এটি হলো একটি ইন্টারনেট অপভাষাJohn P. Sloan, Instant English 2, Gribaudo, 2011 , বাংলায় বলতে গেলে এর মানে দাঁড়ায় - উচ্চ শব্দে হাসা। শব্দটি ইউজনেটে (Usenet) সর্বপ্রথম ব্যবহৃত হলেও পরবর্তী সময়ে ইন্টারনেট সামাজিক মাধ্যমগুলো ছাড়াও সামনা সামনি যোগাযোগেও এর ব্যবহার উল্লেখযোগ্য হারে বেড়ে যায়।  সাধারণত খুব হাস্যকর বা মজার কোনো কিছু দেখলে বা শুনলে প্রতিক্রিয়া ব্যক্ত করতে মানুষ "লোল / lol" বলে। সেই লোল উচ্চারণের বিকৃতি ঘটার ফলে বাংলা উচ্চারণটি ধীরে ধীরে পরিবর্তিত হয়ে '"লল"-এর রূপ ধারণ করেছে।  লল মূলত একটি "ইন্টারনেট অপভাষা" হলেও বাংলায় এই শব্দটি শুধু ইন্টারনেটেই নয়, সাধারণ বাক্যালাপেও ব্যবহৃত হয়ে থাকে। ফলে এর প্রচার, প্রসার ও ব্যবহার বেড়েই চলেছে।  অনেকেই অর্থ না বুঝেই শব্দটি ব্যবহার করে থাকেন শুধুমাত্র সামাজিকতা রক্ষার্থে। সেসব ক্ষেত্রে অনেক অপপ্রয়োগও দেখা যায়। যেসব কথায় উচ্চহাসি অবাঞ্ছনীয়, সেসবে "লল" বা "লোল"'' বলা এই শব্দটির অপপ্রয়োগ করার মতই।  '"লল"' বলতে বাংলায় শুধু হাস্যকর ছাড়াও আরেকটি অর্থও প্রকাশ করা হয়। তা হল- তাচ্ছিল্যকর বা নিম্নমানের। কোনো ক্ষেত্রে যেসব ছেলেরা মেয়েদের দিকে কুনজরে তাকায়, তাদেরও "লল" বলা হয়; এক্ষেত্রে শব্দটি ছ্যাঁচড়া''' অর্থে ব্যবহৃত।  তথ্যসূত্র  বিষয়শ্রেণী:অপশব্দ বিষয়শ্রেণী:ইন্টারনেট অপশব্দ বিষয়শ্রেণী:২০১০-এর দশকের অপশব্দ
শ্রুতি বাপনা হচ্ছেন একজন ভারতীয় টেলিভিশন অভিনেত্রী। সাস বিনা শশুরাল এ নিকিতা চরিত্রে, এবং ইয়ে হাই মোহাব্বাতেইন এ ভান্দিতা চরিত্রে অভিনয়ের জন্য তিনি পরিচিত।http://www.bollywoodlife.com/news-gossip/yeh-hai-mohabbatein-17th-july-2016-written-update-mani-spies-on-ashok-to-find-out-about-ishita/ ইমাজিন টিভি চ্যানেলের পারুল ভূমিকায় জাসুবেন জয়ন্তীলাল জোশি কি জয়েন্ট ফ্যামিলি এ অভিনয়ের মাধ্যমে শ্রুতি তার কর্মজীবন শুরু করেন । স্টার প্লাস চ্যানেলের ইয়ে হাই মোহাব্বাতেইন এ ভান্দিতা চরিত্রে তাকে শেষ দেখা যায়।  দূরদর্শন  বছর খেতাব ভূমিকা চ্যানেল সূত্র ২০০৮-০৯  জাসুবেন জয়ন্তীলাল জোশি কি জয়েন্ট ফ্যামিলি  পারুল  ইমাজিন টিভি   ২০০৯  বাড়ে ভি হুম ভালে ভি হুম  হিতাল  স্টার প্লাস   ২০১২  শশুরাল জিন্দা পোল  পিয়া স্টার প্লাস   ২০১০-১২  সাস বিনা শশুরাল  নিকিতা ভেদপ্রকাশ চতুরবেদী  সনি টিভি   ২০১৩  ছানছান  রুপালি সনি টিভি   ২০১৩–২০১৬, ২০১৭ (৩ পর্ব) ইয়ে হ্যায় মোহব্বতেঁভান্দিতা বালা চন্দন স্টার প্লাস  ২০১৪  ইশ্ক কিলস গৃহকর্মী স্টার প্লাস  ২০১৫-২০১৮  সেনস৮  দেবী নেটফ্লিক্স  ২০১৬  গার্লস অন টপ দিয়ানা এমটিভি   চলচ্চিত্র +Key  এখনো মুক্তি পায়নি   বছর  খেতাব ভূমিকা  নোট২০০৯  ওয়েক আপ সিড  দেবী২০১২  রাওডি রাঠোর  সোনাক্ষীর বন্ধু২০১২  একক দীওয়ানা থা   প্রতিকের বোন২০১৩  দ্য লাঞ্চবক্স    মেহরুনিসা (শেখ এর স্ত্রী)২০১৫  গাব্বার ইজ ব্যাক  লক্ষ্মী২০১৭  ড্যাডি   রাণী২০১৯  চিত্রকূট কিম২০১৯ মারদানি ২  TBA   তথ্যসূত্র  বহিঃসংযোগ     বিষয়শ্রেণী:মুম্বইয়ের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী
ক্যানন ইনকর্পোরেটেড (ইংরেজি: Canon Inc.) একটি জাপানি বহুজাতিক প্রতিষ্ঠান। এই প্রতিষ্ঠানটি চিত্রধারণ ও অপটিক্যাল বিভিন্ন পণ্য উৎপাদন ও বিপণনের জন্য বিশ্বজুড়ে পরিচিত। ক্যামেরা ছাড়াও প্রতিষ্ঠানটি ক্যামকর্ডার, ফটোকপিয়ার, প্রিন্টার ও মেডিকেল প্রযুক্তি পণ্য উৎপাদন করে থাকে। প্রতিষ্ঠানটির সদর ওটা, টোকিও, জাপানে।  Canon EOS R100 ২৫ মে ২০২৩ এ ভারতে মুক্তি পেয়েছে, ক্যানন ইওএস আর১০০ ক্যামেরাতে ডিজিক ৮ ইমেজ প্রসেসর ব্যবহার করা হয়েছে। আর ক্যামেরাটি ২৪.১ মেগাপিক্সেল ইমেজ সেন্সর সহ এসেছে। এটি সর্বোচ্চ ১/৪০০০এস শাটার স্পিড।   পণ্য   ডিজিটাল ক্যামেরা  ডিজিটাল কপিয়ার  প্রিন্টার  ফ্ল্যাশ  স্ক্যানার  কম্পিউটার  ক্যামকর্ডার   তথ্যসূত্র    বহিঃসংযোগ   ক্যাননের প্রাতিষ্ঠানিক ওয়েবসাইট  ক্যাননের অনলাইন ক্যামেরা জাদুঘর  ক্যানন ইলেকট্রনিক বিসনেস মেশিনস্‌ লিমিটেড   Canon Owners Exchange    বিষয়শ্রেণী:১৯৩৭-এ প্রতিষ্ঠিত কোম্পানি বিষয়শ্রেণী:বেলজিয়ান রয়েল ওয়ারেন্ট হোল্ডার বিষয়শ্রেণী:লেন্স নির্মাতা বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:যন্ত্রপাতি অর্ধপরিবাহী কোম্পানি বিষয়শ্রেণী:জাপানের আলোকচিত্র কোম্পানি বিষয়শ্রেণী:কম্পিউটার প্রিন্টার কোম্পানি বিষয়শ্রেণী:জাপানের ইলেকট্রনিক্স কোম্পানি বিষয়শ্রেণী:টোকিও ভিত্তিক কোম্পানি বিষয়শ্রেণী:১৯৩৭-এ জাপানে প্রতিষ্ঠিত বিষয়শ্রেণী:ক্যামেরা বিষয়শ্রেণী:১৯৩৭-এ প্রতিষ্ঠিত জাপানি কোম্পানি বিষয়শ্রেণী:জাপানি মার্কা বিষয়শ্রেণী:জাপানের প্রতিরক্ষা কোম্পানি বিষয়শ্রেণী:জাপানে সদর দফতর বহুজাতিক কোম্পানি